AARHUS. To unge mænd fra Djursland og Aarhus på henholdsvis 17 og 19 år fremstilles mandag i Retten i Aarhus, hvor de i tre tilfælde sigtes for røverier mod flere personer natten til lørdag.

Det første røveri blev begået lørdag kl. 04.00 ved en tunnellen ved Vestre Ringgade og Fuglebakkevej. Senere på natten til lørdag var det i skolegården ved Samsøgade Skole og på Ny Munkegade at de to øvrige voldelige overfald fandt sted.

De to unge mænd blev anholdt kort efter middag søndag.

- vi anmoder om, at retssagen finder sted for lukkede døre, idet der er flere gerningsmænd på fri fod, siger Marianne Morgen, pressekoordinator hos Østjyllands Politi.